# Årsmøte, Samfunnsviterne Hedmark og Oppland, 25. Januar 2018

**Fremmøtte:**

Fra Samfunnsviternes Sekretariat: Bjørn Mathisen, Lilja Mosesdottir

Nåværende styre: Kristoffer Svendsen, Jens Martin Vesterås, Linda Dahle

Øvrige: Birgitte Stumph, Goro Ree-Lindstad, Julie Celine Bergaust, Wenche Fjeld, Einar Søberg

Meldt fravær: Ida Oleanna Hagen, Oda Marie Nordby, Ole Jørn Alfstad, Sara Hope Lygre, Tron Neri Ljødal.

## Referat:

Lilja Mosesdottir holdt innlegg om fremtidens arbeidsliv, etterfulgt av plenumsdiskusjon om samfunnsviternes rolle i arbeidslivet og fagenes rolle i å utvikle det fremtidige arbeidslivet.

Innledningsvis kom det kommentarer på at det måtte informeres om adresse og ankomstinformasjon til Statens Vegvesens lokaler i møteinnkallingen, og på Facebook.

Julie Bergaust hadde sendt en sak til styreleder om hvordan Samfunnsviterne stiller seg til ulønnede praktikantstillinger, men dette hadde ikke blitt oversendt sekretariatet. Saken ble derimot diskutert på møtet, og det ble besluttet at dette skulle videresendes sekretariatet i etterkant, som kunne diskutere temaet med juridisk avdeling. Denne saken skulle også følges opp ved første styremøte. Mosesdottir kommenterte at regjeringen satser på flere praktikantplasser, og Samfunnsviterne planlegger etter hvert en dialog med regjeringen.

Ved budsjettfremleggelse ble det kommentert at budsjettet var lite detaljert. Fylkesleder gjorde oppmerksom på at detaljgraden i budsjettarbeidet henger sammen med fylkesstyrets kapasitet i planleggingsarbeidet. I tillegg er det en relativt beskjeden sum som skal disponeres, 20 000.

Bjørn Mathisen informerte om at Fylkesstyret ikke har mandat til å budsjettere, men skal kun disponere midlene som tar utgangspunkt i aktivitetsplanen. Fylkesstyret skal være synlig for medlemmene. 2018 er også et år uten landsmøte, så det er mindre aktivitet i fylkesstyret dette året. I 2019 vil det være landsmøte, og med det større aktivitet.

Hva angår medlemsmøtet kom det kommentarer om at Johnsen og Storberget, som henholdsvis avtroppende fylkesmann for Hedmark og ny fylkesmann for region innlandet, ikke er de mest relevante innlederne. I og med at temaet er regionreformen, så angår dette fylkeskommunene. Andre innledere og foredragsholdere er kanskje mer aktuelle for foredrag. Vegvesenet er kanskje mer berørt av dette enn fylkesmannskontoret. Vegvesenet er for eksempel mer berørt av regionreformen enn fylkesmannens kontorer. Styret vil ta opp dette i første møte i 2018

Bjørn Mathisen formidlet en beskjed fra tidligere styreleder om å komme med en plan på antall styremøter. Hvor skal de holdes, og hvor ofte? Det er ikke uvanlig med 3-4 styremøter i året. Styret ble også oppfordret til å avtale et oppstartsmøte snart.

Valgkomiteens forslag ble deretter formidlet til de frammøtte. Kristoffer Svendsen ble foreslått som leder. Som styremedlemmer ble Jens Martin Vesterås, Birgitte Stumph og Julie Bergaust innstilt av valgkomiteen. Forslaget er en jevn fordeling av kjønn og inneholder representanter fra flere tariffsektorer. KS bedrift, stat og kommune er alle representert. Praksis er at leder velges separat, og medlemmer velges en bloc. Årsmøtet kan også lansere alternative kandidater. I løpet av påfølgende diskusjon Lanserte Linda Dahle seg selv som kandidat til styret. Årsmøtet godkjente valgkomiteens innstilling for styreleder ved akklamasjon.

Det ble totalt lansert fire kandidater til styrevalg. Bjørn Mathisen foreslo at styremedlemmene ble valgt ved akklamasjon, og Linda Dahle ble valgt som vara til styret.

Referent

Styreleder

Kristoffer Myklebust Svendsen